Adarre e 1662, dre urzh Rodrigo Arias Maldonado y Velazco, e voe bodet an Indianed strewet dre draoñiennoù Talamanca ha Duy; 1.200 zo anezho en holl, Teribed evit an darn vrasañ. A-benn dibenn ar  e kendalc’he an emsavadegoù hag an emgannoù etre an Deribed, ar Spagnoled ha kumuniezhioù indian all. Lakaat a reas neuze ar visionerien en o soñj kas kumuniezhioù Indianed peoc’hus war-du ar su, eus tu ar meurvor habask. E 1695, e voe kaset ur strollad Indianed Terib war-dro Boruca, e gevred Costa Rica. Eno eo bet savet ganto bourc’h San Francisco de Térraba.